Anexa nr. 11

**Salariile lunare ale cadrelor didactice și ale**

**corpului profesoral din învățămînt**

|  |  |
| --- | --- |
| **Funcţia** | **Cuantumul salariului lunar, lei** |
| **Învăţămîntul superior şi postuniversitar finanţat de la buget** | |
| Rector | 5370 |
| Profesor universitar | 4030 |
| Conferenţiar universitar | 3625 |
| Lector superior universitar | 3355 |
| Lector universitar, asistent universitar | 2955 |
| **Învățămîntul preuniversitar** | |
| Profesor, învăţător şi cadrele didactice din învăţămîntul preşcolar: |  |
| cu studii superioare | 2955 |
| cu studii medii de specialitate | 2680 |
| Metodist şi alte cadre didactice din instituţiile de învăţămînt preuniversitar, profesor-antrenor de sport din şcolile sportive: |  |
| cu studii superioare | 2680 |
| cu studii medii de specialitate | 2415 |
| Instructor, maistru-instructor, metodist în învăţămîntul secundar profesional şi mediu de specialitate: |  |
| cu studii superioare | 2680 |
| cu studii medii de specialitate | 2415 |
| Pedagog social în cămine şi internate: |  |
| cu studii superioare | 2415 |
| cu studii medii de specialitate | 2150 |

**Note:**

1. Pentru cadrele didactice, inclusiv instructorii şi maiştrii-instructori, fără studii medii de specialitate, salariul lunar se stabileşte în mărime de 80% din salariul lunar pentru cadrele didactice cu studii medii de specialitate, iar pentru cadrele didactice cu studii superioare incomplete (2 cursuri depline în ciclul I al învăţămîntului superior sau 3 cursuri depline realizate în instituţiile de învăţămînt superior de profil pînă în anul 2009) – în mărime de 80% din salariul lunar pentru cadrele didactice cu studii superioare.

2. Începînd cu anul 2014, salariile lunare prevăzute în prezenta anexă se reexaminează şi se majorează anual, de la 1 septembrie, pe măsura creşterii procentuale a salariului mediu prognozat pe economia naţională pentru anul gestionar faţă de salariul mediu al cadrelor didactice din învăţămînt real atins în trimestrul IV al anului precedent.

3. Pentru educatorul, pentru pedagogul social şi psihopedagogul din instituţiile de asistenţă socială, pentru logopedul, psihologul, defectologul şi conducătorul muzical din casele de copii, centrele de reabilitare şi recuperare, centrele de plasament şi alte instituţii de asistenţă socială pentru copii, precum şi pentru părintele–educator al casei de copii de tip familial, salariul de funcţie se stabileşte în cuantumul prevăzut în prezenta anexă pentru pedagogul social din cămine şi internate.